עוזי דן

עוזי דן (נולד ב-28 באוקטובר 1964) הוא עיתונאי, עורך וראש דסק העולם במדור הספורט של עיתון "הארץ", עבד גם בעיתון "חדשות".

ביוגרפיה
דן נולד וגדל בתל אביב, בוגר הגימנסיה העברית הרצליה. את שירותו הצבאי עשה בתותחנים בתקופת מלחמת לבנון הראשונה. דן למד מתמטיקה, סטטיסטיקה ולימודים כלליים באוניברסיטה העברית בירושלים וב-1989 הצטרף למדור הספורט של העיתון "חדשות" כעורך וראש דסק העולם. בעיתון הוא מילא מגוון תפקידי עריכה במדור הספורט ובמחוצה לו, והיה  סגן עורך מדור הספורט של העיתון עד סגירתו ב-1993.

אחרי סגירת "חדשות" הצטרף לעיתון "הארץ" ושם הוא שימש כראש דסק בעריכה וראש דסק העולם. לדן טור אישי במוסף של העיתון, ובעל המדור "שווה בדיקה" העונה לשאלות קוראים בענייני ספורט. דן סיקר כמה מתחרויות גביע העולם בכדורגל, אליפויות אירופה בכדורגל, את ליגת האלופות ואליפויות אפריקה וכן את המשחקים האולימפיים.

בדצמבר 2007 זכה עוזי דן יחד עם אברהם טבק מ"מעריב" בפרס משה לרר לעיתונאי הספורט המצטיין, פרס שחולק לראשונה.

קישורים חיצוניים

הערות שוליים

עיתונאי ספורט ישראלים
פרשני כדורגל ישראלים
סגל הארץ
סגל חדשות
בוגרי גימנסיה הרצליה
בוגרי האוניברסיטה העברית בירושלים
ישראלים שנולדו ב-1964